CELEX: 32009R0888
Language: hu
Date: 2009-09-25 00:00:00
Title: A Bizottság 888/2009/EK rendelete ( 2009. szeptember 25.) a metionin-hidroxi-analóg cinkkelátjának brojlercsirkék takarmány-adalékanyagaként történő engedélyezéséről (EGT-vonatkozású szöveg)

26.9.2009   
            
            
               HU
            
            
               Az Európai Unió Hivatalos Lapja
            
            
               L 254/71
            
         
      A BIZOTTSÁG 888/2009/EK RENDELETE
   
   (2009. szeptember 25.)
   a metionin-hidroxi-analóg cinkkelátjának brojlercsirkék takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadására vonatkozó feltételekről és eljárásokról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó metionin-hidroxi-analóg cinkkelátja készítmény brojlercsirkék takarmány-adalékanyagaként való engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: hatóság) 2009. április 2-i szakvéleménye szerint (2) a metionin-hidroxi-analóg cinkkelátja nincs káros hatással sem az állatok, sem az emberek egészségére, sem pedig a brojlercsirkék környezetére. A hatóság továbbá arra a következtetésre jutott, hogy a brojlercsirkék takarmány-adalékanyagaként használt, említett termék nem jelent más olyan kockázatot, amely az 1831/2003/EK rendelet 5. cikke (2) bekezdése értelmében kizárná az engedélyezést. Az említett, valamint a 2008. április 16-i (3) szakvélemény szerint a készítmény használata rendelkezésre álló cinkforrásnak tekinthető, és megfelel a brojlercsirkéknek szánt, tápértékkel rendelkező adalékanyagokra vonatkozó feltételeknek. A felhasználók biztonságának érdekében a hatóság megfelelő intézkedések bevezetését javasolja. Úgy véli, hogy a forgalomba hozatalt követően különleges nyomonkövetési követelményekre nincs szükség. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag elemzésének módszeréről szóló jelentést is ellenőrizte.
            
         
               (5)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2009. szeptember 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  EFSA Journal (2009) 1042., 1–8. o.
   
      (3)  EFSA Journal (2008) 694., 1–16. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Az elem (Zn) tartalma (mg/kg) a 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: nyomelemek vegyületei
                  
               
            
                  3b6.10
               
               
                  —
               
               
                  Metionin-hidroxi-analóg cinkkelátja
               
               
                  
                               
                           
                           
                              Az adalékanyag jellemzése:
                              
                                           
                                       
                                       
                                          Metionin-hidroxi-analóg cinkkelátja, amely legalább 16 % cinket és 80 % 2hidroxi4(metiltio) butánsavat tartalmaz
                                       
                                    
                                           
                                       
                                       
                                          Ásványolaj: ≤ 1 %
                                       
                                    
                        
                               
                           
                           
                              Analitikai módszer (1):
                              Az EN 15510:2007 szabványnak megfelelő induktív csatolású plazma atomemissziós spektrometria (ICP-AES)
                           
                        
               
                  Brojlercsirke
               
               
                  —
               
               
                   
               
               
                  150 (összesen)
               
               
                  
                              1.
                           
                           
                              Az adalékanyag előkeverék formájában belekeverendő a takarmányba.
                           
                        
                              2.
                           
                           
                              A felhasználók biztonsága érdekében: használatkor védőmaszk, védőszemüveg és kesztyű viselése kötelező.
                           
                        
               
                  2019. október 16.
               
            
         (1)  Az analitikai módszerek részletes leírása a közösségi referencialaboratórium honlapján található: http://irmm.jrc.ec.europa.eu/crl-feed-additives